OzLabs/hebrew-wiki-articles huggingface dataset:
כריסטיאן דיור (חברה)

חנות של כריסטיאן דיור ב[[הונג קונג]]
חברת כריסטיאן דיוֹר (בצרפתית: .Christian Dior S.A), המוכרת בקיצור כדיוֹר, היא חברה ציבורית צרפתית העוסקת בייצור ובשיווק של מוצרי יוקרה, ובהם אופנה עילית, בשמים, מוצרי איפור, תכשיטים, שעונים ואביזרי אופנה. החברה הוקמה בשנת 1946 כבית אופנה על ידי המעצב כריסטיאן דיור.
המותג "כריסטיאן דיוֹר" פונה בעיקר לנשים, והחברה מפעילה גם מותג בשם "דיור אום" ([https://www.dior.com/en_int/beauty/fragrance/mens_fragrance/dior-homme Dior Homme]) לגברים ו"בייבי דיור" (baby Dior) לילדים. מוצרי החברה נמכרים ברשת חנויות בבעלותה ברחבי העולם, וכן באתר האינטרנט של החברה.

==היסטוריה==
בשנת 1945 מימן המעצב מרסל בוסה לעמיתו כריסטיאן דיור את הקמת בית האופנה "כריסטיאן דיור", שנפתח בדצמבר 1946. בפברואר 1947 הציג דיור את תצוגת האופנה הראשונה בשם Corolle, תצוגה אשר נודעה בכינוי שהעניקה לה העורכת הראשית של המגזין הארפר'ס בזאר: New Look. עיצוביו של דיור התאפיינו בעיצובים עשירים יותר מאשר העיצובים החסכניים בבד שהופיעו עם תום מלחמת העולם השנייה, בהשפעת הקיצוב בבדים. דיור נחשב בעולם האופנה לאמן ביצירת צורות וצלליות בבד ובעיצוב בגדים המחמיאים מאוד לצורת הגוף. מנגד, בגדיו זכו בתחילה לביקורת על כמויות הבד שהושקעו ביצירת כל בגד, זאת על רקע המחסור בבדים שאפיין את התקופה. קו ה-New Look של דיור היה להצלחה מיידית, והוא זכה לשפע של הזמנות לבגדיו מידוענים דוגמת השחקנית ריטה הייוורת' ורקדנית הבלט מרגוט פונטיין. כמו כן הוזמן לערוך תצוגת אופנה פרטית לבית המלוכה הבריטי.

יש המייחסים לדיור את שיקומה של פריז כבירת עולם האופנה. דיור המשיך וחידש בעולם האופנה כאשר שיווק את בגדיו ברחבי תבל וגיוון את מוצרי המותג כך שכללו אף אביזרי אופנה אחרים, כדוגמת בשמים. דיור אף מכר רישיונות לייצור אביזרי אופנה תחת המותג שייצר.

כריסטיאן דיור נפטר בשנת 1957. לאחר מותו המשיכו מעצבי אופנה אחרים להוביל את בית האופנה שהקים, זאת עד לשנת 1990, אז נרכש בית האופנה בידי לואי ויטון (Möet Hennessey Luis Viutton). משנת 1997 ועד 2011 עמד בראש בית האופנה המעצב ג'ון גליאנו, שפוטר עקב התבטאויות אנטישמיות.

==קישורים חיצוניים==

* 

* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:תאגידים רב-לאומיים
קטגוריה:מותגי אופנה עילית
קטגוריה:חברות אופנה צרפתיות
קטגוריה:LVMH
קטגוריה:חברות הנסחרות ביורונקסט
קטגוריה:חברות בשווי שוק מעל 100 מיליארד דולר
דיינה אנדרוז

דיינה אנדרוז (באנגלית: Dana Andrews; 1 בינואר 1909 - 17 בדצמבר 1992) היה שחקן קולנוע אמריקאי.

==ביוגרפיה==
נולד בשם קארבר דיינה אנדרוז, אחד מ-13 ילדיו של כומר בפטיסטי. אנדרוז למד מנהל עסקים באוניברסיטת סם יוסטון ביוסטון, טקסס. ב-1931 הגיע ללוס אנג'לס ללמוד משחק ושירה והתפרנס מעבודות מזדמנות כמו נהג אוטובוס ומתדלק בתחנת דלק. ב-1940 החתים אותו סמואל גולדווין על חוזה. הוא הופיע בתפקידי משנה בשני סרטים עם גרי קופר: The Westerner (1940) ו-Ball of Fire (1941). ב-1941 שיחק בסרט "דרך הטבק" בבימויו של ג'ון פורד. ב-1943 השתתף לצד הנרי פונדה בסרט The Ox-Bow Incident.

ב-1944 שיחק כבלש משטרה לצידה של ג'ין טירני, בסרט אל הנשק לצידו של דני קיי, בסרט לאורה ובסרט המוזיקלי יריד המדינה לצידה של ג'ין קריין.
ב-1946 שיחק בסרט עטור הפרסים שנות חיינו היפות ביותר בבימויו של ויליאם ויילר. הוא גילם את דמותו של פרד דרי, קצין הפצצות משוחרר שאינו מוצא עבודה בחברה המתנכרת לחיילים המשוחררים. הוא הופך למובטל ואשתו (וירג'יניה מאיו) מתגרשת ממנו.

שני סרטים אלה הפכו אותו לאחד השחקנים הפופולרים בהוליווד. בשנות ה-50 השתתף בסרטים רבים אך לא הצליח לשחזר את הצלחתו. ב-1957 שיחק בסרט "פגישת מחזור" לצידה של בטי האטון. ב-1965 שיחק ב"אמריקה לאן". הוא התדרדר לאלכוהוליזם ממנו נגמל. ב-1972 הופיע בטלוויזיה במשדרי פרסומת נגד אלכוהוליזם. ב-1974 הופיע בסרט האסונות נמל תעופה 1975.

בשנותיו האחרונות סבל ממחלת אלצהיימר. נפטר בביתו בגיל 83 מאי ספיקת לב ודלקת ריאות.

==קישורים חיצוניים==

* [http://www.nytimes.com/1992/12/19/obituaries/dana-andrews-film-actor-of-40-s-is-dead-at-83.html הספד לדיינה אנדרוז באתר "ניו יורק טיימס"]
* 
* 

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת המדינה של סם יוסטון
קטגוריה:אמריקאים שנולדו ב-1909
קטגוריה:אמריקאים שנפטרו ב-1992
משה רון (דנציגרקרון)

משה רון (דנציגרקרון) (1 בינואר 1904 – 10 ביולי 1985) היה עיתונאי, ממקימי ועדת העורכים, האיגוד הארצי של עיתונאי ישראל, מועצת העיתונות והאיגוד העולמי של העיתונאים היהודים, המזכ"ל הראשון של אגודת העיתונאים בתל אביב וממקימיו של בית העיתונאים על שם סוקולוב.

==ביוגרפיה==
נולד בוורשה למשפחה חרדית של חסידי גור. בגיל צעיר יצא לשאלה, הצטרף לתנועה הציונית ונבחר ב-1925 ליושב ראש האגודה הציונית במוקוטוב (פרוור של ורשה).

רון החל את עבודתו העיתונאית בעיתון היומי ביידיש "היינט" (ביטאון הסתדרות ציוני פולין), עלה ארצה בתור שליחו בשנת 1935 ופרסם מאוחר יותר מפרי-עטו גם ב"ידיעות אחרונות".

בשנת 1939 נתמנה כמזכיר הכללי הראשון של אגודת העיתונאים בתל אביב, שהייתה אז בראשית התארגנותה. הרחיב את שורותיה בקיבוץ העיתונאים מכל הזרמים. העביר את פעילותה מפינת חדר ברחוב מזא"ה לחדר שלם בשז"ר פינת אלנבי ומשם למועדון המרווח בשדרות רוטשילד 27, שאותו הפך למוקד פעילות ציבורית ענפה.
ממרכז זה גם נוהל המאבק על חופש העיתונות נגד הצנזורה של השלטון המנדטורי הבריטי. לאחר הקמת המדינה פעל נמרצות להקמת "בית סוקולוב", שנחנך באפריל 1957 ושממנו המשיך בפעילות מקצועית רב-גונית לקידום מעמד העיתונאים.

במרץ 1949 היה בין מקימי "האיגוד הארצי של עיתונאי ישראל", שהתכנס אז לראשונה. בנוסף היה ממקימי ועדת העורכים, מועצת העיתונות והאיגוד העולמי של העיתונאים היהודים. הטביע את חותמו על מפעלי האגודה – בימת "עיתון העיתונאים" - אירוע תרבות דו-שבועי, ספר השנה של העיתונאים ועוד. נודע במדיניות הדלת הפתוחה ונטל על עצמו את הטיפול גם בבעיותיו האישיות של כל עיתונאי שפנה אליו לעזרה.

לצד פעילותו הציבורית המשיך בעבודתו העיתונאית בתור כתב של עיתונים יהודיים ברחבי תבל – ניו-יורק, בואנוס-איירס, מלבורן, פריז – כולל "לעצטע נייעס" בישראל.

במרץ 1974 פרש מתפקיד מזכ"ל אגודת העיתונאים בתל אביב ובמרץ 1977 גם מתפקיד מזכ"ל האיגוד הארצי, אך המשיך לשמש מזכ"ל ועדת העורכים ומזכ"ל וחבר הנשיאות של האיגוד העולמי של העיתונאים היהודיים – עד פטירתו הפתאומית בשנתו.

שם משפחתו עוברת ב"פקודת" משה שרת. הוא כתב ספר אוטוביוגרפי שיצא-לאור ב-1981 – "דרכי הממלכה השביעית". זכה ב"פרס שלסר" על פעילותו למען העיתונות היהודית.

במאי 1990 "האיגוד הארצי של עיתונאי ישראל" ייסד לזכרו את "פרס רון". הוחלט שהפרס, בסך 5,000 שקל יוענק בכל שנה ביום הזיכרון לפטירתו, לעיתונאי או לעיתונאים, חברי האיגוד על עבודה עיתונאית שתרמה לערכי חברה ומשטר נאות בישראל.
בין זוכי הפרס היו: משה נגבי, שושנה חן, אמנון אברמוביץ ואחרים. אושרה קריאת רחוב על שמו על ידי ועדת שמות והנצחה של עיריית ת"א-יפו.
==חיים אישיים==
היו נשוי לרות (רחל) לבית הולצברג ונולדו להם בת ובן. התגורר תקופה קצרה בבית מגורי העיתונאים. בתו היא העיתונאית שלומית (שולה) רון, שהתגוררה בדירתו בבית מגורי העיתונאים, והייתה נשואה במשך שלושה חודשים למוזיקאי שמוליק קראוס בשנת 1962.

==ספרים==
* משה רון, דרכי בממלכה השביעית, האיגוד העולמי של העיתונאים היהודיים, 1981.
==הערות שוליים==

קטגוריה:ישראלים שנולדו ב-1904
קטגוריה:ישראלים שנפטרו ב-1985
קטגוריה:עיתונאים ישראלים
קטגוריה:דיירי בית מגורי העיתונאים
קטגוריה:אישים הקבורים בבית הקברות קריית שאול
קטגוריה:כתבים מדיניים ישראלים
איתי אהלי

איתי אהלי (נולד ב-1979) הוא מעצב תעשייתי ישראלי, ומרצה במכון הטכנולוגי חולון במחלקה לעיצוב תעשייתי. אהלי הוא מעצב תעשייתי ישראלי הפעיל בישראל ובאירופה.

==ביוגרפיה==
ב־2007 סיים אהלי תואר ראשון בעיצוב תעשייתי, במכון הטכנולוגי חולון. בתואר השני התמחה בעיצוב קונטקסטואלי, באקדמיה לעיצוב באיינדהובן שבהולנד (באנגלית: Design academy eindhoven).

בין הפרויקטים הבולטים של אהלי הוא פרויקט בשם בית החרושת היצירתי (באנגלית: The Creative Factory) אותו יזם ואצר יחד עם המעצב התעשייתי תומא ואי (באנגלית: Thomas Vailly), במהלך שבוע העיצוב בהולנד באוקטובר 2012. הפרויקט התקיים בתוך מפעל ריק באינדהובן, מספר מעצבים צעירים פיתחו קו ייצור של 16 מכונות שונות המשתפות את הקהל בחוויית יצירת המוצרים, קהל המבקרים הוזמן לחזות לא רק במוצר הסופי אלא גם בתהליך ייצורו.

במסגרת בית החרושת היצירתי יצר אהלי בשיתוף שני המעצבים תומא ואי וכריסטיאן פיביג (באנגלית: Christian Fiebig) פרויקט בשם יחידת ריהוט אימפולסיבית (באנגלית: Impulsive Furnishing Unit) הם פיתחו סדרה חדשה של רהיטים המיוצרים ביחידת ייצור. יחידת הייצור מעבדת לוח דיקט בטכנולוגית cnc לכדי מערכת ישיבה. היחידה ניתנת להעברה וכך מאפשרת ייצור בכל מקום. הפרויקט זיכה אותם בפרס בתחרות של חברת Moooi ומגזין Frame בשנת 2013.

==עבודות==
<div class="mw-content-ltr">

</div>

==קישורים חיצוניים==
* 

קטגוריה:מעצבים תעשייתיים ישראלים
קטגוריה:בוגרי המכון הטכנולוגי חולון HIT
קטגוריה:סגל המכון הטכנולוגי חולון HIT
קטגוריה:זוכי פרס עידוד היצירה לאמנות פלסטית
קטגוריה:ישראלים שנולדו ב-1979
מנזר נובוספאסקי

מנזר נובוספאסקי ב-2012
מנזר נובוספאסקי ב-1910
מנזר נובוספאסקי (ברוסית: Новоспасский монастырь; מילולית: המנזר החדש של המושיע) הוא אחד המנזרים המבוצרים המקיפים את מוסקבה מדרום-מזרח, חלק מטבעת הזהב של רוסיה.

== היסטוריה ==
מנזר נובוספאסקי היה המנזר הראשון שהוקם במוסקבה בתחילת המאה ה-14 בתוך הקרמלין. המבנה הקרוי "כנסיית המושיע ביער" היה הקתוליקון המקורי. כאשר הועבר המנזר מהקרמלין לגדה השמאלית של נהר המוסקבה ב-1491 בהוראת איוון השלישי (המכונה "הגדול"), שונה שם המנזר ל"מנזר המושיע החדש" על מנת להבדיל בינו לבין מנזר המושיע בקרמלין.

המנזר קיבל את חסותם של צאצאיו של הבויאר אנדריי קובילה (Андре́й Кобы́ла; מת אחרי 1347), כולל הבויארים ממשפחות שרמטייב ורומנוב ושימש כאתר הקבורה שלהם. בין האחרונים מבית רומנוב להיקבר במנזר היו קסניה שסטובה (Ксения Шестова; 1631-1560), אמו של מיכאיל הראשון, צאר רוסיה, הצאר הראשון מבית רומנוב, הנסיכה לכאורה טרקנובה, שטענה כי היא בתה היחידה של יליזבטה, קיסרית רוסיה מאלכסיי רזומובסקי, וסרגיי אלכסנדרוביץ', הנסיך הגדול של רוסיה. בשנים 1571 ו-1591 עמדה המצודה העשויה עץ בהצלחה מול התקפות הטטרים של קרים. חלק ממבני המנזר נהרסו בפלישת נפוליון לרוסיה ב-1812.

עם עליית שושלת רומנוב לכס השלטון על נסיכות מוסקבה, הורה מיכאיל הראשון, צאר רוסיה לבנות מחדש לחלוטין את המקדש המשפחתי בשנות ה-40 של המאה ה-17. לבד ממגדל הפעמונים העצום מהמאה ה-18 (אחד הגבוהים במוסקבה) וקבר שרמטייב בכנסיית הסימן, כל שאר המבנים הם מתקופה זו וכוללים את:
*הקתדרלה של ההשתנות (Преображенский собор), נבנתה בשנים 1649-1645. קתוליקון גדול בן חמש כיפות שבו ציורי פרסקו ממיטב האומנים הרוסים של המאה ה-17.
*כנסיית תפילת התווך או כנסיית צעיף הבתולה, נבנתה בין 1673 ל-1675 עם רפקטוריום.
*כנסיית הסימן או כנסיית איקונין זנמני של הבתולה, נבנתה בין 1791 ל-1795.
*מגדל הפעמונים (1785-1759)
*כנסיית הטיפול בחולים של ניקולאי הקדוש עושה הניסים ומגורי הנזירים.
*ביתו של הפטריארך פילראט (Патриа́рх Филаре́т), הפטריארך של מוסקבה והשליט בפועל של רוסיה, בשנים 1633-1619.
*בית תרומת כיכר הלחם.

במהלך השלטון הסובייטי שימש המנזר למטרות שונות: בית יתומים, בית חרושת לרהיטים, בית כלא, שהפך לבית כלא לשיכורים (Вытрезвитель) של המיליציה. בשנות ה-70 של המאה ה-20 ניתן המנזר למכון לשחזור אומנות, ולבסוף הוא הושב לידי הכנסייה הרוסית הפרבוסלבית ב-1991.

==קישורים חיצוניים==

* 

== הערות שוליים ==

 

קטגוריה:שושלת רומנוב
קטגוריה:מוסקבה: מנזרים
L'Apocalypse des animaux

L'Apocalypse des animaux הוא אלבום פסקול של סדרת טבע דוקומנטרית על ממלכת החיות מאת פרדריק רוסיף, הסדרה עצמה שודרה בטלוויזיה הצרפתית בשנת 1970. 

פסקול הסדרה הולחן על ידי האמן והמלחין היווני ואנגליס.
==רשימת רצועות==
{| class="wikitable"
|-
! מס' !! שם !! אורך
|-
|1||Apocalypse des animaux – Générique||1:26
|-
|2||La Petite Fille de la mer||5:54
|-
|3||Le Singe bleu||7:39
|-
|4||La Mort du loup||3:03
|-
|5||L'Ours musicien||1:03
|-
|6||Création du monde||10:03
|-
|7||La Mer recommencée||5:56
|}

==הסדרה הדוקומנטרית==
בסדרה 6 פרקים, וכל אחד מהם בן כ-10 דקות.
{| class="wikitable"
|-
!מס'!!שם בצרפתית!!שם בעברית
|-
|1||De l'abeille au gorille||מהדבורה אל הגורילה
|-
|2||Les Animaux et les hommes||חיות ובני אדם
|-
|3||Une Mémoire d'élephant||הזיכרון של הפיל
|-
|4||Traquer le chasseur||לרדוף אחרי הציד
|-
|5||La Peur du loup||אימת הזאב
|-
|6||L'Enfant et la mer||הילד והים
|}

==קישורים חיצוניים==

קטגוריה:פסקולי סרטים
קטגוריה:אלבומי 1973
קטגוריה:אלבומי ואנגליס
Time to Live

Time to Live או בקיצור TTL (בעברית: זמן חיים), הוא מנגנון המגביל את "זמן החיים" של מידע ברשת.

ניתן להשתמש ב-TTL כחותם זמן או מונה המוצמד או משולב בתוך המידע.
לדוגמה בניתוב, ברגע שמספר ה"קפיצות" מגיע ל־0, המידע מוחזר לשולח. כל קפיצה מתייחסת למעבר בין נתב לנתב. TTL מונע מחבילת מידע להסתובב באופן אין סופי ברשת, ובכך מונע לופים ברשת.
ביישומי מחשב, TTL משמש לשפר את מהירות ויעילות זיכרון המטמון, באמצעות הגבלת הזמן בו נשמר מידע לפני מחיקתו או חידושו.

== חבילת IP ==
בפרוטוקול האינטרנט ה-TTL הוא שדה בן 8 סיביות. הוא מיוצג במבנה הפתיח (header) של IPv4 בשם TTL, ובמבנה הפתיח של IPv6 בשם Hop Limit. הערך המקסימלי של TTL הוא 255. ערך ה-TTL נחשב לזמן המרבי שבו חבילת מידע יכולה להיות ברשת האינטרנט.

ערך ה-TTL נקבע על ידי השולח של חבילת המידע, ומופחת ב-1 על ידי כל נתב שחבילת המידע מנותבת דרכו. אם הערך מגיע ל-0 לפני שחבילת המידע הגיעה ליעדה, היא מושלכת ומנגנון ה-ICMP מחזיר שגיאה לשולח שהייתה חריגה ממשך הזמן המוקצב במהלך המעבר. המטרה של מנגנון ה-TTL היא למנוע מצב שבו חבילת מידע שלא מצליחה להגיע ליעדה, תסתובב באופן אין סופי ברשת האינטרנט, ולבסוף תביא לקריסתה עקב מספר רב של חבילות מידע שזמן השהייה שלהן בלתי מוגבל.

== ראו גם ==
* פינג
* מונחים ברשת מחשבים
קטגוריה:תקשורת מחשבים
Ignacio

Ignacio הוא אלבום פסקול של הסרט המקסיקני ?Entends-Tu Les Chiens Aboyer. אלבום זה יצא על שמו של יונתן ידין שהיה יהודי מהמאה השנייה לפני הספירה.

כל מוזיקת הסרט הולחנה על ידי האמן היווני ואנגליס.
בכל פסקול הסרט ישנן שתי רצועות מוזיקליות, אך בדרך כלל מקבלות יחס של אחד.
== רשימת רצועות ==
רשימת רצועות האלבום Ignacio, בתור שתי רצועות נפרדות.
{| class="wikitable"
|-
!מס'!! שם !! אורך
|-
|1||Ignacio||21:34
|-
|2||Entends-Tu Les Chiens Aboyer?||17:30
|}

רשימת רצועות האלבום Ignacio, בתור רצועה אחת.
{| class="wikitable"
|-
!מס'!!שם!!אורך
|-
|1||Ignacio||39:51
|}

==קישורים חיצוניים==

קטגוריה:אלבומי 1975
קטגוריה:אלבומי ואנגליס
קטגוריה:פסקולי סרטים
בניין מונטאוק

בניין מונטאוק (באנגלית: Montauk Building) היה גורד שחקים ששכן ברחוב Monroe 115 בשיקגו, אילינוי, ארצות הברית. הבניין התנשא לגובה של 40 מטרים והיה בעל 10 קומות. הוא תוכנן על ידי האדריכלים דניאל ברנהם וג'ון רוט ונבנה בין השנים 1882–1883 בעלות כוללת של 325,000 דולר אמריקני.

יציבותו וחוזקו הושגו בעזרת יסודות עמוקים בקרקע, שלד פלדה וקירות נושאים והוא כונה כבניין הגבוה בעל שלד פלדה הראשון בשיקגו. היו בו 150 משרדים, 300 עובדים ו-2 מעליות נוסעים.

בניין מונדנוק נהרס בשנת 1902 לטובת בנייתו של ה-First National Bank Building, שנהרס בשנת 1965 לטובת הקמתו של מגדל צ'ייס (Chase Tower).

==ראו גם==
* גורדי שחקים מוקדמים
* דניאל ברנהם

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
מונטאוק
אמיל אייבינדר

אמיל אייבינדר (נולד ב-30 במאי 1949 בקישינב, מולדובה, אז בברית המועצות) הוא אמן אקורדיון ישראלי, יהודי יליד בסרביה (מולדובה, אז בברית המועצות) המשלב ברפרטואר שלו מוזיקה עממית ממרחב הדנובה והבלקן, מוזיקה קלה וקלאסית בינלאומית.

== ביוגרפיה ==
אמיל אייבינדר נולד בקישינב שבמולדובה לפאני גלמן ולפיני (פנחס) אייבינדר.

בגיל 7 החל ללמוד נגינה באקורדיון, למד אקורדיון, פסנתר וניצוח בבית ספר תיכון למוזיקה באקדמיה בקישינב. עד עלייתו לישראל בשנת 1990 היה נגן ראשי בלהקות המולדובניות "מיוריצה" ו"ז'וק", והקליט לרדיו ולטלוויזיה במולדובה. 

אמיל אייבינדר, הנחשב לאחד מגדולי נגני האקורדיון בעולם, כיהן בעבר כמנהל המוזיקלי של להקת "הורה ירושלים". ב-2000 הוקמה מחלקה לאקורדיון באקדמיה למוסיקה ולמחול בירושלים בראשותו, שם הקים את "אנסמבל למוזיקה עממית" שהוא עומד בראשו בתפקיד מנצח, מעבד וסולן.

בשנת 2002 קיבלו אייבינדר ולהקתו את הפרס ע"ש דניאל בנימיני מטעם שר המדע התרבות והספורט דאז, אריאל שרון. מאז זכה אמיל בפרסים נוספים אשר מפורטים מטה. כמו כן מופיע אייבינדר ברסיטלים לאקורדיון, קונצרטים קאמריים בישראל וברחבי העולם.

== סגנון מוזיקלי ==
סגנונו המוזיקלי של אייבינדר מבוסס על מוזיקות עממיות מרחבי העולם. הרפרטואר המוזיקלי שלו מכיל בין השאר מוזיקות עממיות מהבלקן, ברזיל וצרפת, וכן השפעות ממוזיקה קלאסית, ג'אז מודרני ומוזיקות ים תיכוניות.

==חיים אישיים==
מתגורר בירושלים, נשוי לרוזה מגידמן ולהם 3 ילדים ונכדים ונכדות.

== פרסים ==
* 2002 פרס שר התרבות והספורט למבצעי מוזיקה בישראל (ע"ש דניאל בנימיני).
* 2012 מקום ראשון בתחרות הבינלאומית למוזיקה יהודית באמסטרדם (רביעיית אמיל אייבינדר ווירה ליזינסקי).
*2019 מקום ראשון בתחרות הבינלאומית לאקורדיון בליברפול, מטעם ארגון האקורדיון הלאומי של בריטניה.

== אלבומים ==
* 2003 מהבלקן לירושלים (מספר קטעים באלבום זה הם עיבודים מחודשים ליצירותיו של נחום היימן)
* 2007 דוינה
* 2014 דסדה אל אלמה

== קישורים חיצוניים ==
* 

* [http://www.jamd.ac.il/content/%D7%90%D7%9E%D7%99%D7%9C-%D7%90%D7%99%D7%91%D7%99%D7%A0%D7%93%D7%A8 אמיל אייבינדר באתר האקדמיה למוסיקה בירושלים]
*[https://www.youtube.com/c/EmilAybinder אמיל אייבינדר, סרטונים בערוץ היוטיוב]
* [https://archive.today/20120717120451/http://www.accordionlinks.com/cgi-bin/search.pl?for=Accordion אוסף קישורים על האקורדיון ברשת - הפרק מזרח אירופה] Jeroen Nijhof

==הערות שוליים==

קטגוריה:אקורדיוניסטים ישראלים
קטגוריה:יהודים מבסרביה
קטגוריה:ישראלים ילידי מולדובה
קטגוריה:ישראלים שנולדו ב-1949
בית הכנסת הגדול (סידני)

הכניסה הראשית לבית הכנסת, מרחוב אליזבת
בית הכנסת הגדול (או בשמו האחר קהילה קדושה בית ישראל) הוא בית כנסת אורתודוקסי בסידני, אוסטרליה. בית הכנסת ממוקם בין הרחובות אליזבת' וקאסלרי ברובע העסקים הראשי של העיר, וצופה על הייד פארק.
== היסטוריה ==
בית הכנסת תוכנן על ידי האדריכל האוסטרלי תומאס רואו ונחנך בשנת 1878. סגנון בנייתו משלב אלמנטים מהאדריכלות הביזנטית ומהאדריכלות הגותית. מבנהו המרשים מתואר לעיתים באוסטרליה בכינוי "קתדרלת בית הכנסת". מבנה זה החליף בית כנסת מוקדם יותר, אשר נבנה בשנת 1844, והיה אחד מהמבנים הראשונים באוסטרליה שנבנו בסגנון מצרי.

בבית הכנסת נבנתה עזרת נשים מוגבהת, כנהוג לפי המסורת האורתודוקסית, וכן בימה במרכזו, אשר משיקולי מקום הוזזה בהמשך לכיוון צידו המערבי של האולם המרכזי.
במהלך השנים שלאחר הקמתו נעשו בבניין בית הכנסת שינויים פנימיים רבים, בהם בניית סוכה, חפירת עמדת קבלה תת-קרקעית, הקמת ספרייה, התקנת תאורה חשמלית ואף התקנת מעלית שבת.

מבנהו הייחודי של בית הכנסת נכלל ברשימת המבנים לשימור באוסטרליה.

על אף שמו, כיום בית הכנסת הוא אינו הגדול בסידני, כאשר בית הכנסת המרכזי בפרבר בונדיי ג'נקשן גדול ממנו.

נכון לשנת 2019 רב בית הכנסת הוא הרב בנימין זאב אלטון.

==גלריה==
<gallery>
The Great Synagogue in Sydney, bimah.JPG|בימת בית הכנסת
Great Synagogue, Sydney Detail.jpg|הכתובת "בית ישראל" מעל הכניסה הראשית לבית הכנסת
Great Synagogue, Sydney Window.jpg|החלון המעוגל בכניסה מרחוב אליזבת'. חישורי בטון נוספו לחלון מצידו הפנימי במהלך מלחמת העולם השנייה, כדי להגן עליו מפני הדף.
File:GreatSynagogue1.JPG 
</gallery>

==קישורים חיצוניים==

* 
* 

קטגוריה:סידני: מבנים
קטגוריה:אוסטרליה: בתי כנסת
טד ליגטי

תיאודור שארפ "טד" ליגטי (באנגלית: Theodore Sharp "Ted" Ligety; נולד ב-31 באוגוסט 1984) הוא גולש אלפיני אמריקאי, פעמיים אלוף אולימפי, בעל 5 מדליות זהב מאליפות העולם מהם 3 פעמים ברציפות בסלאלום ענק ו-5 פעמים זכה בגביע העולם בסלאלום ענק (2008, 2010, 2011, 2013 ו-2014) ופעם אחת בגביע העולם בתחרות המשולבת (2014). הוא זכה ב-24 ניצחונות במסגרת הגביע העולם, 23 מהם בסלאלום ענק (2 בכל הזמנים). הוא זכה 6 פעמים באליפות ארצות הברית, אחרי בודי מילר וטייגר שו שזכו 9 פעמים כל אחד.

ליגטי נחשב לאחד מגולשי הסלאלום הענק הגדולים בהיסטוריה.

== ביוגרפיה == 
ליגטי נולד בסולט לייק סיטי שביוטה.

===אלוף אולימפי===
באולימפיאדת טורינו (2006) זכה ליגטי במדליית זהב בתחרות משולבת (גלישה במורד וסלאלום).

באליפות העולם בסקי אלפיני שנערכה בוואל ד'איזר שבצרפת בשנת 2009 זכה ליגטי במדליית ארד בסלאלום ענק.

באולימפיאדת ונקובר (2010) לא הצליח ליגטי לזכות במדליה. הוא סיים במקום חמישי בתחרות משולבת, במקום תשיעי בסלאלום ענק ובמקום 19 בסופר G.

===אלוף עולם===
באליפות העולם בסקי אלפיני שנערכה בגרמיש-פרטנקירכן שבגרמניה בשנת 2011 זכה ליגטי במדליית זהב בסלאלום ענק. נוסף לכך, הוא סיים במקום 19 בסלאלום.

באליפות העולם בסקי אלפיני שנערכה בשלדמינג שבאוסטריה בשנת 2013 זכה ליגטי ב-3 מדליות זהב, בסלאלום ענק בסופר G ובתחרות משולבת, גלישה במורד וסלאלום והיה לספורטאי המצטיין באליפות.

באולימפיאדת סוצ'י (2014) זכתה ליגטי במדליית זהב בסלאלום ענק. נוסף לכך, הוא סיים במקום 12 בתחרות משולבת ובמקום 24 בסופר G.

באליפות העולם בסקי אלפיני שנערכה בביוור קריק שבקולורדו בשנת 2015 זכה ליגטי בשתי מדליות, זהב וארד. מדליית זהב, בסלאלום ענק בפעם השלישית ברציפות ומדליית ארד בתחרות משולבת. נוסף לכך, הוא סיים במקום 9 בסופר G ובמקום 21 בסלאלום. הוא השתתף בתחרות הקבוצתית והגיע עם נבחרת ארצות הברית לשלב רבע הגמר והפסיד לנבחרת שוודיה.

== דירוג עונה בגביע העולם ==
{| class=wikitable style="text-align:center"
|-
! עונה !! גיל !! כללי !! סלאלום !! סלאלום ענק !! סופר G !! גלישה במורד !! משולב
|-
| 2004 || 19 || 132 || 54 || — || — || — || —
|-
| 2005 || 20 || 62 || 24 || — || — || — || —
|-
| 2006 || 21 || 9 || 4 || 12 || — || — || 13
|-
| 2007 || 22 || 11 || 15 || 8 || — || 35 || 11
|-
| 2008 || 23 || 5 || 9 || bgcolor="gold"|1 || 40 || — || 7
|-
| 2009 || 24 || 9 || 22 || bgcolor="cc9966"|3 || 21 || — || 44
|-
| 2010 || 25 || 7 || 24 || bgcolor="gold"|1 || 14 || — || 14
|-
| 2011 || 26 || 9 || 24 ||bgcolor="gold"|1 || 35 || 58 || 13
|-
| 2012 || 27 || 9 || 15 || bgcolor="silver"| 2 || 34 || 47 || 13
|-
| 2013 || 28 || bgcolor="cc9966"|3 || 19 || bgcolor="gold"|1 || 7 || 57 || —
|-
| 2014 || 29 || 4 || 23 ||bgcolor="gold"|1 || 20 || 26 || bgcolor="gold"|1
|-
| 2015 || 30 || 11 || 39 ||bgcolor="cc9966"| 3 || 39 || 58 || 11
|}

== קישורים חיצוניים ==

* 

* [http://data.fis-ski.com/dynamic/athlete-biography.html?sector=AL&competitorid=35276&type=result טד ליגטי], באתר הפדרציה הבינלאומית לסקי 
* 

קטגוריה:גולשי סקי אלפיני באולימפיאדת ונקובר (2010)
קטגוריה:גולשי סקי אלפיני באולימפיאדת סוצ'י (2014)
קטגוריה:אלופים אולימפיים אמריקאים: גלישת סקי
קטגוריה:גולשי סקי אלפיני באולימפיאדת פיונגצ'אנג (2018)
קטגוריה:גולשי סקי אלפיני באולימפיאדת טורינו (2006)
קטגוריה:אמריקאים שנולדו ב-1984
Ibeyi

Ibeyi הוא הרכב מוזיקלי צרפתי-קובני, המורכב מצמד אחיות תאומות, ליסה-קאינדה ונעמי דיאס. ב-2013, Ibeyi הוחתמו לחברת התקליטים XL, שמייצגת אמנים בינלאומיים כמו אדל והפרודיג'י, והן חוות פריצה לבמה העולמית.

השתיים שרות באנגלית ויורובה, שפה ניגרית שהגיעה לקובה יחד עם סחר העבדים מאפריקה במאה ה-18. פירוש השם Ibeyi ביורובה הוא "תאומות".

אבי התאומות היה אנגה דיאס, נגן כלי הקשה מפורסם, שהיה חבר בבואנה ויסטה סושיאל קלאב. לאחר מותו, למדו האחיות לנגן בקחון, הכלי האהוב עליו.

ב-22 בפברואר 2016 הופיעו בישראל, במועדון הבארבי.

==דיסקוגרפיה==
* Oya (EP) - 2014
* Ibeyi - 2015

== קישורים חיצוניים ==

* 
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמני XL Recordings
קטגוריה:מוזיקה אלקטרונית
קטגוריה:מוזיקה קובנית
קטגוריה:תאומים
קטגוריה:מוזיקת עולם
קטגוריה:מוזיקה שחורה
קטגוריה:צמדים מוזיקליים נשיים
קטגוריה:זמרות קובניות
קטגוריה:זמרות צרפתיות
קטגוריה:אפרו-קובנים
הבורסה לניירות ערך בשיקגו

הבורסה לניירות ערך בשיקגו (באנגלית: Chicago Stock Exchange או בקיצור CHX) היא בורסה לניירות ערך בשיקגו, אילינוי, ארצות הברית. המסחר מתנהל בפיקוח הוועדה לניירות ערך ולבורסות. הבניין בו מתקיים המסחר ממוקם ברחוב לסייל 440 דרום (One Financial Place).

==היסטוריה==
הבניין הישן של הבורסה לניירות ערך בשיקגו (1894).
הבורסה לניירות ערך בשיקגו נוסדה ב-21 במרץ 1882. באותה עת, נבחר צ'ארלס הנרוטין (Charles Henrotin) לשמש כיושב ראש ונשיא הבורסה. כחודש לאחר מכן הוכחר שטח ברחוב דירבורן 115 לטובת הקמת מקום מושבה של הבורסה.

בשנת 1894, הועבר מקום המסחר לקומת הקרקע של הבניין הישן של הבורסה לניירות ערך בשיקגו, שתוכנן על ידי האדריכלים אדלר וסאליבן ונבנה בפינת הרחובות לסייל ווושינגטון. בניין זה נהרס בשנת 1972, אך קומת המסחר המקורית והכניסה הראשית אליו נמצאים כיום במכון האמנות של שיקגו.

ביולי 1914, הופסקה פעילות המסחר בבורסה עקב פריצת מלחמת העולם הראשונה ונפתחה מחדש ב-11 בדצמבר של אותה שנה. ב-29 באוקטובר 1929, קרסה הבורסה כחלק מהשפעותיה של קריסת וול סטריט 1929.

בשנת 1949 התמזגה יחד עם הבורסות של סנט לואיס, קליבלנד ומיניאפוליס ל"בורסה לניירות ערך של המערב התיכון" (Midwest Stock Exchange). בשנת 1959 הצטרפה גם הבורסה של ניו אורלינס ל"בורסה לניירות ערך של המערב התיכון".

בשנת 1993, שונה שמה של הבורסה לניירות ערך של המערב התיכון בחזרה לבורסה לניירות ערך בשיקגו.

==קישורים חיצוניים==

* 
* [http://www.emporis.com/en/wm/bu/?id=102667 Emporis on old building]
* [http://www.nytimes.com/2009/05/29/arts/design/29anti.html?_r=1 Assets of Splendor From a Stock Exchange] Eve M. Kahn, New York Times May 28, 2009
* 

==הערות שוליים==

קטגוריה:שוק ההון האמריקאי
שיקגו
קטגוריה:שיקגו: מבנים
נמל התעופה הבין-לאומי של צ'יאנג מאי

נמל התעופה הבין-לאומי של צ'יאנג מאי (בתאית: ท่าอากาศยานเชียงใหม่) הוא נמל תעופה בין-לאומי שהוקם בשנת 1921 ומשרת את צ'יאנג מאי, עיר הבירה של מחוז צ'יאנג מאי.

נמל התעופה צ'יאנג מאי הוא אחד מארבעת נמלי התעופה העמוסים ביותר בתאילנד והוא מהווה שער מרכזי לצפון תאילנד.

ב-2013 שירת הנמל יותר מ-5.3 מיליון נוסעים, 43 אלף טיסות ו-18 אלף טון של מטען. בנמל פועלות כ-19 חברות תעופה. החל מ-24 בינואר 2011 הנמל מהווה בסיס פעולה משני לאייר אסיה תאי.

בנמל שני טרמינלים, האחד לטיסות פנים והשני לטיסות בין-לאומיות.

==קישורים חיצוניים==

* 

צ'יאנג מאי
פורט סנט לוסי

פורט סנט לוסי (באנגלית: Port St. Lucie) היא עיר במחוז סנט לוסי במדינת פלורידה בארצות הברית. העיר שוכנת בחוף האוקיינוס האטלנטי בצדה המזרחי של פלורידה. בעיר מתגוררים 204,851 תושבים (נכון ל-2020) והיא העיר הגדולה ביותר באזור חוף האוצר. במטרופולין של העיר מתגוררים 424,107 תושבים (נכון ל-2010).

==היסטוריה==
עד הקמת העיר האזור היה כמעט לא מיושב, למעט מספר חוות ומחנה דייג.

ב-1958 תאגיד הפיתוח הכללי (General Development Corporation), שהיה חברה לפיתוח בפלורידה, קנה שטחים בשווי של 50 מיליון דולר מצפון לנהר סנט לוסי להקמת עיר חדשה. העיר עצמה הוקמה באופן רשמי ב-27 באפריל 1961.

==חינוך==
בעיר נמצאים קמפוסים של אוניברסיטת קייזר ומכללת אינדיאן ריבר סטייט.

==תחבורה==
פורט סנט לוסי נמצאת על מסלולו של כביש בין-מדינתי 95, המתחיל במיאמי בדרום פלורידה ומסתיים בגבול עם קנדה במדינת מיין.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פלורידה: ערים
קטגוריה:יישובים שהוקמו ב-1961
אבי דבוש

אבי דבוש (נולד ב-8 במרץ 1976) הוא פעיל סביבתי, חברתי ופוליטי ישראלי, יועץ ארגוני ומנכ"ל שומרי משפט - רבנים למען זכויות אדם.

== ביוגרפיה ==
אבי דבוש נולד וגדל בשכונת העתיקות באשקלון. התחנך בחינוך הממלכתי-דתי, למד בישיבת אור עציון והדריך בבני עקיבא.
סיים תואר ראשון במדעי ההתנהגות באוניברסיטת בן-גוריון בנגב ותואר שני בסוציולוגיה ארגונית.

במהלך לימודיו בתיכון התנדב ועבד עם ילדים ונערים על הרצף האוטיסטי ועם בני משפחותיהם. הקים וניהל מסגרת לנערים על הרצף האוטיסטי, בקיבוץ רבדים.

בין השנים 2002–2005 היה פעיל ב"מגמה ירוקה", והוביל מטעמה את המאבק המוצלח נגד התוכנית להקמת יחידת כוח פחמית שלישית בתחנת הכוח רוטנברג באשקלון.

מסוף 2005 עבד בשתיל, מיסודה של הקרן החדשה לישראל. שם הקים את הפורום לסלולריות שפויה, ריכז קואליציות חברתיות, עבד כמארגן קהילתי של משתתפי "תוכנית ויסקונסין", וניהל את התחום הסביבתי-קהילתי בשתיל. ב-2009 היה ממובילי ההקמה של ועד עובדים בקרן החדשה לישראל ובשתיל במסגרת כוח לעובדים. ב-2010 נבחר ליו"ר אספת הנציגים של כוח לעובדים.

דבוש התגורר בעבר בברור חיל וכיום בשדרות. היה ממקימי "התנועה לעתיד הנגב המערבי" שנוסדה במהלך מבצע צוק איתן ב-2014 ודרשה הסדרה מדינית למצב ברצועת עזה. לאחר המבצע הצטרף גם ליוזמת ארץ לכולם שתומכת בכך שבארץ ישראל יהיו שתי מדינות ריבוניות עם גבולות פתוחים ומסגרת קונפדרטיבית.

לקראת הבחירות לכנסת ה-20 התמודד על מקום ברשימת מרצ לכנסת והגיע למקום השמיני. אחרי הבחירות הוביל את ההצעה לקיים במרצ פריימריז פתוחים ליושב ראש התנועה ולמועמדיה לכנסת, הצעה שאליה הצטרפה זהבה גלאון והתקבלה ברובה בינואר 2018.

דבוש הכריז על מועמדותו בבחירות לראשות מרצ שהתקיימו ב-22 במרץ 2018, אולם כעשרה ימים לפני הבחירות הודיע על פרישתו מהמירוץ ותמיכתו במועמדותה של תמר זנדברג. בפריימריז לקראת הבחירות לכנסת העשרים ואחת הגיע למקום העשירי ברשימה.

ביוני 2019 החל לשמש בתפקיד מנכ"ל ארגון שומרי משפט - רבנים למען זכויות האדם.

ביוני 2020 הודיע דבוש שהחליט לעזוב את הנהלת מפלגת מרצ. את ההחלטה נימק בביקורת על שינוי אופיה ממפלגת שמאל ל"מפלגה סקטוריאלית חילונית" ועל מהלכי האיחוד עם ישראל דמוקרטית והעבודה-גשר.

ב-2021 יצא לאור בהוצאת פרדס ספרו "מרד הפריפריות", בו הוא מנתח את היחסים בין מרכז לפריפריה בישראל, וקורא לפעולות למלחמה בפערים ביניהם.

== חיים אישיים ==
דבוש אב לשניים ונשוי בשלישית. הוא מסורתי והתגורר בקיבוץ נירים. לאחר התקפת הפתע על ישראל, משפחתו עברה לבאר שבע.

== קישורים חיצוניים ==

* [http://www.mako.co.il/video-blogs-avi-dabush הבלוג של אבי דבוש] באתר מאקו
* [https://www.haokets.org/writer/אבי-דבוש/ מאמרי אבי דבוש] באתר העוקץ
* [https://web.archive.org/web/20150221215221/http://blogs.haaretz.co.il/sivanklingbail/3038/ יום בחייו של אבי דבוש] מתוך 365 ימים, הבלוג של סיון קלינגבייל באתר "הארץ"
* ג'ני פרנקל שלום, [https://www.kan-ashkelon.co.il/news/16627 "אני פטריוט ציוני ולא מתנצל": אבי דבוש מספר על הדרך מהישיבה למרצ], באתר "כאן דרום" אשקלון, 16 במרץ 2018
* 

==הערות שוליים==

קטגוריה:פעילי איכות הסביבה ישראלים
קטגוריה:פעילים חברתיים ישראלים
קטגוריה:פעילי מרצ
קטגוריה:טבעונים ישראלים
קטגוריה:בוגרי בני עקיבא
קטגוריה:בוגרי ישיבת אור עציון
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1976
קטגוריה:אשקלון: אישים
קייפ קורל

קייפ קורל (באנגלית: Cape Coral) היא העיר הגדולה ביותר במחוז לי שבמדינת פלורידה, ארצות הברית. העיר נמצאת על חוף מפרץ מקסיקו, בצדה המערבי של פלורידה. בעיר מתגוררים 194,016 תושבים (נכון ל-2020),<ref></ref> והיא העיר הגדולה ביותר באזור דרום מערב פלורידה. במחוז של העיר מתגוררים 750,822 תושבים (נכון ל-2020).<ref></ref>

==היסטוריה==
קייפ קורל נוסדה ב-1957 במטרה להיות עיר מתוכננת. לאחר שיווק מסיבי בשנות ה-50 ושנות ה-60 של המאה ה-20 שתרם לגדילת האוכלוסייה שלה, היא קיבלה מעמד רשמי של עיר ב-1970.

==כלכלה==
כלכלת קייפ קורל מתבססת בעיקר על שירותי ממשל, בריאות ונדל"ן.

==חינוך==
בקרבת העיר נמצאים הקמפוסים הראשיים של מכללת פלורידה סאות'ווסטרן סטייט ואוניברסיטת פלורידה גולף קואוסט. כמו כן, בעיר ובאזורה נמצאים מספר קמפוסים משניים של מספר אוניברסיטאות ומכללות אחרות.

==תחבורה==
במרחק של 23 קילומטרים מהעיר נמצא נמל התעופה הבינלאומי דרום מערב פלורידה, המשרת את כל אזור דרום מערב פלורידה.

ישנם מספר גשרים בקייפ קורל שמקשרים אותה עם בירת מחוז לי פורט מיירס מעל נהר קלוסהצ'י (Caloosahatchee River). שני הגשרים המרכזיים הם גשר קייפ קורל וגשר מידפוינט ממוריאל.

קייפ קורל נמצאת בקרבת מסלולו של כביש בין-מדינתי 75, המתחיל במיאמי בדרום פלורידה ומסתיים בגבול עם קנדה במדינת מישיגן.

==קישורים חיצוניים==

* 
* 

==הערות שוליים==

קטגוריה:פלורידה: ערים
קטגוריה:ארצות הברית: ערים מתוכננות
קטגוריה:יישובים שהוקמו ב-1957
שינהורן

שינהורן (בגרמנית: Schinhorn) הוא הר ברכס האלפים הברניים המתנשא לגובה של 3,797 מטר מעל פני הים, וממוקם בקנטון ואלה בשווייץ.

==גאוגרפיה==
ההר הוא חלק מרכס ההרים המפריד בין הקרחונים לנג ואובראלטש וממוקם בו בין ההרים זאטלהורן (מצפון-מזרח) ולונזהורנר (מדרום-מערב).

==קישורים חיצוניים==

* [http://www.hikr.org/dir/Schinhorn_4696/ שינהורן באתר Hikr]

קטגוריה:האלפים הברניים
קטגוריה:יונגפראו-אלטש-ביטשהורן
קטגוריה:ואלה: הרים
מעבר לוטשנלוקה

מעבר לוטשנלוקה (בגרמנית Lötschenlücke) הוא מעבר הרים המחבר בין עמק קרחון אלטש ובין קרחון לנג שבעמק לוטשן בגובה של 3,164 מטר מעל פני הים ברכס האלפים הברניים בקנטון ואלה בשווייץ.

מצידו הדרומי של המעבר מתנשא הר הזאטלהורן ומצידו הצפוני הר המיטאגהורן.

נקודת היישוב הקרובה ביותר למעבר היא הכפר בלאטן (Blatten) שבעמק לוטשן, אך מצידו השני של המעבר בעמק קרחון אלטש אין נקודות יישוב כלל.

מעל מעבר לוטשנלוקה בגובה של 3,240 מטר נמצאת בקתת הולנדיה של מועדון האלפים השווייצרי.

==קישורים חיצוניים==

* [http://www.hikr.org/dir/L%C3%B6tschenl%C3%BCcke_7160/ מעבר לוטשנלוקה באתר Hikr]

קטגוריה:האלפים הברניים: מעברי הרים
קטגוריה:ואלה: גאוגרפיה
קטגוריה:יונגפראו-אלטש-ביטשהורן
המכון למצוות התלויות בארץ

המכון למצוות התלויות בארץ הוא מכון מחקר תורני המתמחה במצוות התלויות בארץ, שהוקם בשנת ה'תשנ"ד על ידי הרב שניאור זלמן רווח ועמד בעבר בנשיאות הרב עובדיה יוסף, ובפיקוח הרב שלמה משה עמאר. המכון עוסק במחקר תאורטי ויישומי במצוות התלויות בארץ ובהלכות תולעים, וכן בפרסום ספרות בנושאים אלה, ובה ידע מקצועי והלכתי רב בממשקים בין הלכה לבוטניקה ואנטומולוגיה. המכון מעניק גם פיקוח כשרות למפעלים ומיזמים שונים בתחומי עיסוקו. בעבר שכן המכון בבית עוזיאל, וכיום הוא שוכן באלעד.

== מפעולות המכון ==
למכון קרן מעשרות לשירות הציבור הרחב. הקרן מטפלת בהפרשת תרומות ומעשרות ומאפשרת לחברים בה לקיים את מצוות ההפרשה. בקרן מנויים מספר אלפי בתי אב, המסתייעים בנושא חילול מטבע בעת הפרשת תרומות ומעשרות ובחילול קדושת מעשר שני ונטע רבעי, נתינת מעשר עני באמצעות חוזי הלוואה והסכמים עם העניים. ונתינת מעשר ראשון ללוי באמצעות חוזי הלוואה והסכמים עם הלוי.

פעולות נוספות של המכון:
* פיקוח על שמירת איסור ערלה במשתלות.
* מציאת כנות מותרות להרכבה באגס ועצים נוספים מבלי לעבור על איסור כלאים.
* מחקר ארוך טווח לסיווג בוטני-הלכתי, לעצים סוב-טרופיים.
* מחקר לאופן גידול פטריות מאכל ללא חרקים.
* מחקר לאופן דגים ללא טפילים – בברכות הגידול בארץ ובחוץ לארץ.
* מחקר על דג הורדון באיסלנד, על שיווקו ללא טפילים.
* עלי גפן מטורקיה ללא חרקים.
* אצות ים ללא חרקים.
* קמח מלא ללא חרקים - וללא צורך בניפוי.

== כולל אברכים והוצאה לאור ==
המכון מפעיל כולל ללימוד בעיון של דיני המצוות התלויות בארץ, הכולל ממוקם באלעד. כמו כן, המכון מוציא לאור ספרים בנושאים אלה, וכן פרסומים שימושיים בשפה פשוטה ומעשית לציבור הרחב, כגון לוח לפירות ערלה, לוח זמנים לשמיטה, מדריך שמיטה לצרכן, מדריך שמיטה לחקלאי, חוברות הדרכה להפרשת תרומות ומעשרות.

=== מבין הספרים בהוצאת המכון ===
* כתב העת תנובות שדה, היוצא לאור מדי חודשיים מאז תמוז תשנ"ה, ובו מאמרים ומחקרים מאת רבני המכון ואחרים
* אדרת אליהו - ביאורי סוגיות לאסוקי שמעתתא אליבא דהלכתא במסכת ברכות
* משפטי שמואל - ביאורים והגהות על משניות סדר זרעים
* שש משזר - שאלות, תשובות ומאמרים על אורח חיים, יורה דעה
* תולעת שני דיני חרקים במזון - בחי ובצומח
* חובת הארץ - דיני מצוות הארץ, וההלכות הנוהגות בהתיישבות
* חלקת השדה - שו"ת בנושאי מצוות התלויות בארץ
* יבולי שביעית - מדריך שמיטה לצרכן
* תורת ערלה - חידושים וביאורים, חקרי הלכות ובירורי דינים בהלכות ערלה

== קישורים חיצוניים ==

* 
* כתב העת [https://tablet.otzar.org/#/b/162923/p/1/t/10.00.042949410598339455/fs/0/start/0/end/0/c תנובות שדה] באוצר החכמה

קטגוריה:מכוני מחקר תורניים
קטגוריה:מצוות התלויות בארץ
קטגוריה:אלעד: דת
קטגוריה:תולעים
קטגוריה:כוללי אברכים בארץ ישראל
קטגוריה:טכנולוגיה והלכה
באלאז' ג'וג'אק

באלאז' ג'וג'אק (בהונגרית: Balázs Dzsudzsák; נולד ב-23 בדצמבר 1985) הוא כדורגלן הונגרי המשחק בדברצן בעמדת הקיצוני. ביחד עם גאבור קיראי, ג'וג'אק הוא שיאן ההופעות של נבחרת הונגריה בכל הזמנים.

==קריירת מועדונים==
ג'וג'אק גדל במחלקת הנוער של דברצן, ובשנת עלה לקבוצה הבוגרת ושיחק 2 משחקים. בעונתו השנייה בקבוצה הבוגרת הוא שותף בעשרה משחקים והבקיע שני שערים. בעונתו השלישית בקבוצה הפך לשחקן הרכב ועם 7 שערים ב-23 משחקים, עזר לקבוצה לזכות באליפות שלישית ברציפות כאשר זו האליפות הראשונה שבה ג'וג'אק מהווה גורם משמעותי.

ב-24 באוקטובר 2007 חתם בפ.ס.וו. איינדהובן. על פי ההסכם המקורי, הוא היה אמור להצטרף בסיום העונה, אבל בסופו של דבר הצטרף למועדון בינואר . ב-12 בינואר 2008 ערך את הופעת הבכורה שלו במועדון בניצחון 0–1 נגד פיינורד. מחזור לאחר מכן הוא הבקיע את שער הבכורה שלו בהולנד בתיקו 1-1 נגד ולנו. עד לסיום העונה הוא כבש עוד 4 שערים וזכה עם פ.ס.וו. באליפות. את עונת סיים כמלך הבישולים עם 15 בישולים, וסגן מלך השערים של הליגה עם 17 שערים אחרי לואיס סוארס.

ב-12 ביוני 2011 חתם ג'וג'אק באנז'י מחצ'קלה הליגת העל הרוסית ל-4 שנים תמורת תשלום שלא פורסם. ב-6 באוגוסט 2011 ערך את הופעת הבכורה שלו במועדון בניצחון 0–2 נגד טום טומסק. ב-27 באוגוסט 2011 שבר את עצם הבריח במהלך משחק הליגה נגד רוסטוב, וגמר את העונה.

ב-12 בינואר 2012 חתם ג'וג'אק חתם בדינמו מוסקבה תמורת 19 מיליון אירו, ובכך הפך לשחקן ההונגרי היקר ביותר אי פעם. ב-9 במרץ 2012 ערך את הופעת הבכורה שלו בתיקו 1-1 נגד צסק"א מוסקבה. את שער הבכורה שלו עבור דינמו הוא הבקיע נגד טרק גרוזני. ב-26 באוגוסט 2012 הבקיע שער ובישל שניים נוספים בניצחון 2–3 נגד לוקומוטיב מוסקבה.

באוגוסט 2015 עבר לבורסאספור.

==קריירה בינלאומית==
ג'וג'אק ערך את הופעת הבכורה שלו בנבחרת הונגריה ב-2 ביוני 2007 במשחק ידידות נגד . ב-24 במאי 2008 הבקיע את שער הבכורה שלו בנבחרת בניצחון 2–3 נגד אותה . ב-12 באוקטובר 2010 הבקיע את שער הניצחון עבור נבחרתו בדקה ה-94 נגד .

==תארים==
; דברצן
*אליפות הונגריה: , , 
*הסופר קאפ: , , 

; פ.ס.וו. איינדהובן
*אליפות הולנד: 
*מגן יוהאן קרויף: 

; אישיים
*שחקן השנה בהונגריה: 
*נבחרת השנה בליגה ההולנדית: 
*מלך הבישולים בליגה ההולנדית: 

==קישורים חיצוניים==

* 

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:דברצן: כדורגלנים
קטגוריה:כדורגלני דברצן
קטגוריה:כדורגלני פ.ס.וו. איינדהובן
קטגוריה:כדורגלני אנז'י מחצ'קלה
קטגוריה:כדורגלני דינמו מוסקבה
קטגוריה:כדורגלני בורסאספור
קטגוריה:כדורגלני אל-וחדה
קטגוריה:כדורגלני אל-איתיחאד כלבה
קטגוריה:כדורגלני אל-עין
קטגוריה:כדורגלני נבחרת הונגריה
קטגוריה:כדורגלני יורו 2016
קטגוריה:הונגרים שנולדו ב-1986
גלקסיית ספל התה

גלקסיית ספל התה היא גלקסיה במרחק מוערך של 1.1 מיליארד שנות אור מכדור הארץ בקבוצת הכוכבים רועה דובים. לגלקסיה גרעין גלקטי פעיל שזורק חומר אל מחוץ לגלקסיה ונותן לה צורה מיוחדת המזכירה ספל תה.

==היסטוריה==
הגלקסיה התגלתה בשנת 2007 במהלך סקר מקיף של שמי הלילה שנערך במצפה הכוכבים אפאצ'י שבניו מקסיקו, ארצות הברית וקיבלה את הסימון "SDSS J143030+133912". הגלקסיה זוהתה כבעלת גרעין גלקטי פעיל במחקר משנת 2011 ובו גם זכתה לכינוי "ספל התה" לאחר שהתגלו מסביבה אזורים של גז מיונן בצורת לולאה שמזכירה ידית של ספל, ופולטים קרינה של גלי רדיו. בפברואר 2015 פורסמו תצפיות על בגלקסיה שבוצעו על ידי המערך הגדול מאוד וגילו ראיות לקיומו של חור שחור על-מסיבי בליבת הגלקסיה.

==מאפיינים==
קוטר הגלקסיה כ-55,000 שנות אור והתצפיות בגלי רדיו מראות שתי "בועות" של חומר שמגיע למרחק של כ-35,000 ממרכז הגלקסיה משני צידיה וכן סילונים "קטנים" יותר, בגודל של 2,000 שנות אור המאיצים את הגז עד למהירויות של 1,000 קילומטר לשנייה (3.6 מיליון קמ"ש). נראה שהחור השחור המסיבי מונע אפשרות של יצירת כוכבים ברחבי הגלקסיה על ידי כך שהוא מחמם ומעיף את ענני הגזים המשמשים על פי דעת החוקרים כ"חומר הגלם" ליצירת הכוכבים, אל מחוץ לגלקסיה. מליבת הגלקסיה נפלטת קרינה חזקה שעוצמתה מוערכת בכ- ארג לשנייה ( ואט) הכוללת ספקטרום פליטה של מימן, הליום, חמצן וחנקן ולכן היא מסווגת כגלקסיית סיפרט מסוג II. עם זאת נראה שהפעילות בליבה נחלשת ועוצמת הקרינה ממנה פוחתת בקצב של כ- ארג לשנייה בשנה, כך שתוך כ-500 שנים עוצמתה תהיה פחות מ-10<sup>43</sup> ארג לשנייה שמקובל כגבול התחתון להגדרתה של גלקסיה כגלקסיית סיפרט.

== קישורים חיצוניים ==
* [http://www.scientificcomputing.com/news/2015/02/supermassive-black-hole-explosively-heating-blasting-gas-around-galaxy-core Supermassive Black Hole Explosively Heating, Blasting Gas around Galaxy Core], באתר scientificcomputing, פברואר, 2015 
* 
==הערות שוליים==

ספל התה
קטגוריה:קבוצת הכוכבים רועה דובים
שיווק בזמן אמת

שיווק בזמן אמת או פרסום בזמן אמת (Real time marketing או בקיצור RTM) הוא במקור כינוי לטכניקת מכירה במסגרתה מחירי המוצרים אינם קבועים מראש אלא משתנים ונקבעים סופית במהלך המכירה.

בעולם השיווק באינטרנט המונח מתאר פרסום בזמן אמת. הכוונה למהלכים שיווקיים, בדרך כלל בדיגיטל וברשתות החברתיות, המתייחסים למאורע המתרחש כעת בשיח הציבורי. במסגרת שימוש בטכניקת פרסום זו, חברות מתחומים שונים אך בעיקר חברות גדולות המייצרות מותגים מוכרים, עולות בקמפיינים מידיים תוך זמן קצר יחסית, המתייחסים לאירועים עדכניים<ref></ref>.

== רקע ==
במקור המונח שימש לתיאור של הליך מכירה במסגרתו הצעת המכר, ובפרט מחיר המוצר, הניתנת ללקוח נקבעת תוך כדי מפגש המכירה על בסיס מאפיינים אישיים וסביבתיים המצויים בידי המוכר, מותאמת אישית במטרה להציע את ההצעה המתאימה ביותר לצרכן המסוים ברגע הנתון. טכניקת שיווק זו שונה מטכניקת מכירה בה המחיר נקבע מראש, באופן אחיד לכל הצרכנים בסביבה מסוימת, ומטכניקת מכירה שבה המוכר אוסף נתונים במשא ומתן ראשוני, ומגיש הצעת מכר במועד מאוחר יותר. דוגמה: אוטומט מכירות למכירת משקאות קלים המכיל מדחום למדידת טמפרטורת הסביבה, ובהתאם לכך קובע את מחיר המשקה המוצע (גבוה יותר ביום קיץ חם).

גישה זו יכולה להיות מיושמת על ידי נציגי מכירות על סמך מידע קיים על הלקוח והתפתחות השיחה אתו, אך היא אופיינית בעיקר למדיה הדיגיטלית, שבה מיושמת הגישה באמצעים אוטומטיים, על סמך נתונים כגון פרופיל אישי והיסטוריה של אינטראקציה עם אתרים או אלמנטים בתוכם, הנמדדת לפי פרמטרים כגון צפיות ולחיצות. לעיתים קרובות כוללים פתרונות שיווק בזמן אמת תהליכי למידה שמטרתם לשפר את הצלחתם במהלך הזמן על סמך הניסיון הנצבר.

== בעולם השיווק הדיגיטלי ==
שימוש בנוסף במונח RTM בשיווק התפתח בעיקר מאז נוצרו רשתות חברתיות. בתחום זה, המונח RTM מתייחס לנקיטת מהלך שיווקי, בדרך כלל ברשתות החברתיות, המתייחס למאורע המתרחש כעת בשיח הציבורי. המפרסמים בעצם עושים שימוש בתופעות מקומיות או בינלאומיות לצורך יצירת תוכן עדכני, דינאמי ורלוונטי לצרכים שיווקיים.

במקביל לעבודה על קמפינים הכוללת גיבוש מסרים פרסומיים, יצירת בריף הכולל מטרות, מסרים ותגובות אפשריות, פגישות עם לקוחות על מנת לדייק את המסר הפרסומי, עבודה קריאייטיבית ממושכת ויסודית כמו צילומים בסטילס או בווידאו, משווקים מעדיפים לעיתים להגיב ולצאת בפרסום בזמן אמת הכולל הקשרים תרבותיים לאירועים מרכזיים שהתרחשו בפוליטיקה, אקטואליה, עולם הצרכנות ועוד, כדי לתפוס את תשומת לבם של הצרכנים.

אך על פי שלשימוש בטכניקות RTM יש פוטנציאל ליצירת חשיפות גבוהות ומעורבות גבוהה מהרגיל, קיימת גם ביקורות על שימוש מוגזם בטכניקה<ref></ref>.

== הערות שוליים ==

קטגוריה:שיווק
קטגוריה:מדיה חברתית
קטגוריה:שיווק באינטרנט
יעקב מושלי

יעקב מושלי (21 בדצמבר 1885 יפו - 26 ביולי 1960 ציריך, שווייץ) היה מהנדס מכונות ישראלי, ממקימי מסילת הרכבת החיג'אזית, שעבד שנים רבות בחברת הרכבות בארץ. מייסד חברת מים בחיפה. ממציא פטנטים בתחום ההנדסה. מייסד שכונה בחיפה (כיום רחוב שושנת הכרמל), וממקימי התיאטרון בארץ.

== ביוגרפיה ==
יעקב מושלי נולד ב-1885 בשכונת נווה צדק שביפו. הוריו היו זרח אלתר מושלי ויוכבד (לבית פישמן). השלים לימודי תיכון בבית ספר אליאנס ביפו ונסע ללימודים גבוהים בגרמניה, שם הוסמך כמהנדס מכונות.

ב-1908, כשחזר מגרמניה, החל לעבוד בתעשיית המתכת בארץ (מפעל ל. שטיין ושות' ביפו ומפעלי וילבושיץ ומילר בחיפה).

ב-1910 הוזמן על ידי הממשלה הטורקית לסייע בסלילה ואחזקה של מסילת הרכבת החיג'אזית מדמשק למדינה, ולשם כך נסע תכופות למדינות ערב שלאורכן עברה המסילה. מושלי המשיך בעבודתו גם בתקופת מלחמת העולם הראשונה, ועל כך זכה באותות הערכה מהשלטונות העות'מאנים.

לאחר המלחמה וכיבוש הארץ על ידי הבריטים, המשיך מושלי לעבוד בחברת הרכבות, ונשלח על ידי השלטונות לייצג את הרשויות היהודיות בארץ בוועדה לחלוקת רכבות חג'אז בין המדינות היורשות את הקיסרות העות'מאנית. המשיך לעבוד בחברת הרכבות עד שנת 1933 ויצא לפנסיה ב-1934.

לאחר פרישתו הקים וניהל את מפעל המים של מפרץ חיפה. במסגרת תפקידו הניח קו מים מנחל שיח אל תחנת הרכבת חיפה מזרח. בנוסף הקים ב-1937 תחנת שאיבה וצנרת מים שסיפקה מים למגדל מים שנמצא בכיכר היינריך היינה.

מושלי שימש כיושב ראש "ועד הר הכרמל" וייסד שכונה על הכרמל שנקראה על שמו "שכונת מושלי" ובה בנה בתים בשיטה מיוחדת שפיתח. שיטת הבניה התבססה על ניצול מקסימלי של השטח והתאמת הבניינים לתנאים הסביבתיים כשהמבנים בנויים בצורת צלב. כיום נקרא הרחוב "שושנת הכרמל" כהד לאותם בתים. ב-1997 קראה עיריית חיפה רחוב על שמו במפרץ חיפה.

היה בין מייסדי "חובבי הבמה העברית" ביפו, ולאחר מכן היה ממקימי התיאטרון העברי בארץ, יחד עם מנחם גנסין, אליעזר פפר ואשר זליג ארליך. 

בתקופת לימודיו בגרמניה נשא לאשה את מלני לבית כהן ולזוג נולדו שני ילדים (רות ותיאודור). אחותו של יעקב, שרה, נישאה לתעשיין אבא נאמן. מושלי נפטר ב-1960 בציריך שבשווייץ ונקבר בבית הקברות בבנימינה<ref></ref>.

== שכלולים ופטנטים שפיתח ==
* מעצורים אוטומטיים לקרונות משא (על פיתוח זה קיבל פרס מאת ממשלת בריטניה).
* חיזוק בתים נגד רעידת אדמה.
* בתים מוכנים מראש.
* שיטת בניה של 4 כנפות.
* שיטת אוורור אוטומטי בבניינים.
* חלונות לתאורה בעקיפין.
* כלים מתקפלים להובלת מצרכים.
* שכלולים של מנועי דיזל.

== ראו גם ==
* מרכז הכרמל
* כיכר היינריך היינה

== קישורים חיצוניים ==
* 
* 
* 
* 
* 

== הערות שוליים ==

קטגוריה:אנשי היישוב ילידי הארץ
קטגוריה:משפחת מושלי
קטגוריה:תיאטרון בישראל
קטגוריה:מהנדסים ישראלים
קטגוריה:אישים הקבורים בבית הקברות טרומפלדור

קטגוריה:ישראלים שנולדו ב-1885
קטגוריה:ישראלים שנפטרו ב-1960
שיווק פרוגרמטי

שיווק פרוגרמטי הוא פעילות שיווקית המופעלת באופן אוטומטי על ידי מחשב, בהתאם למערך כללים ולמידע שנאסף בזמן אמת. 

==דרכי שיווק פרוגרמטי==
פרסום פרוגרמטי הוא הצורה המוכרת ביותר של שיווק פרוגרמטי. פרסום פרוגרמטי הוא פרסום המותאם ליעד הפרסום בזמן אמת, בדרך כלל בבחירת מיקום הצגת הפרסום בתהליכי בידינג בזמן-אמת (RTB) בבורסות פרסום (exchanges). בתהליכים אלה נבחר הפרסום המוצג למשתמש על בסיס מידע אישי ולפי המחיר שמוכנים מתמודדים שונים לשלם תמורת הצגת הפרסום.

דוגמה אופיינית נוספות לשיווק פרוגרמטי היא שליחת תזכורות ללקוחות פוטנציאליים שלא השלימו קנייה מקוונת כדי לעודד אותם להשלים אותה, או שליחת דיוור במטרה לעניין לקוחות בהצעות של המשווק הנתפרות להם אישית בהתאם לנתונים הנאספים עליהם.

==מרכיבים==
השיווק הפרוגרמטי מבוסס על מפגש בין מידע שנאסף לגבי יעדי פרסום פוטנציליים לבין כללים המוגדרים על ידי המפרסמים. איסוף המידע על יעדי הפרסום יכול להעשות במעקב אחר התנהגות משתמשים באתר אינטרנט מסוים, באתרים שונים, או אפילו במקומות פיזיים מוגדרים. 

המידע הנאסף יכול לשמש לניהול חשיפתם החוזרת של לקוחות לפרסום (retargeting) במטרה לשכנע אותם לקנות מוצר או לעשות פעולה רצויה אחרת (conversion), או כדי להתאים להם באופן אישי המלצות או מסרים פרסומיים על בסיס נתונים הנאספים עליהם (DCO, dynamic creative optimization).

==יתרונות==
שיווק פרוגרמטי מצמצם את מעורבותם של בני אדם בתהליכי השיווק השוטפים וממקד את פעילותם בקביעת המדיניות והכללים וביישום התוכנה המוציאה אותם לפועל.

בנוסף, שיווק פרוגרמטי מאשר לבצע משימות שבני אדם אינם יכולים לבצע, או אינם מסוגלים לבצע במהירות וברמת הדיוק של מחשבים. הדבר נכון במיוחד לגבי משימות חוזרות או כאלה הכרוכות בניתוח כמות גדולה של מידע בקנה מידה גדול. פתרונות שיווק פרוגרמטיים משמשים בעיקר לזיהוי משתמשים אינדיבידואליים המשתמשים במכשירים, בפלטפורמות ובאתרים שונים, לאיסוף מידע בקנה מידע גדול על לקוחות, לניתוחו, ולשימוש בו בזמן-אמת כדי להעביר להם את המסרים השיווקיים האפקטיביים ביותר.

==חדירה==
בשנת 2014 הוערך החדירה של הפרסום הפרוגרמטי של באנרים באתרי אינטרנט בכ-45%. הפרסום הפרוגרמטי התחיל את חדירתו ממשבצות פרסום באתרים פחות נחשבים ולאט לאט כובש משבצות פרסום יותר מבוקשים שקודם לכן שווקו באופן ידני. ישראל היא מהמדינות עם החדירה הקטנה ביותר של פרסום פרוגרמטי. 

==הערות שוליים==

קטגוריה:שיווק באינטרנט
קטגוריה:מסחר
קטגוריה:פרסום
פוסה כספיאנית

פוסה כספיאנית (שם מדעי: Pusa caspica) הוא כלב ים מהסוג פוסה, אשר מצוי בסכנת הכחדה. הפוסה הכספיאנית חיה באזור הים הכספי ולחופיו, ומצויה גם באיים ובקרחונים שבים. בקיץ, מגיעים כלבי הים אף לקצה הנהרות וולגה ואורל, וגם נודדים דרומה למים העמוקים והקרירים שבדרום הימה.

==תיאור==
כלבי ים בוגרים ממין זה שוקלים כ-86 ק"ג ואורכם 126-129 מ'. הנקבות קטנות יותר אם כי הם מתבגרות בקצב מהיר יותר - עד גיל 10 כשהזכרים גדלים עד לגיל 30 או 40. מבנה גולגולתם מעידה כי הם קרובי משפחה של הפוסה הבאיקלית, החיה בסיביר.

הם מתקבצים בחבורות גדולות בחופים בצפון הים הכספי למטרות רבייה. הם יכולים לצלול עד עומק 50 מ' למשך דקה, אך נצפו במים עמוקים יותר. הם ניזונים מדגים שונים החיים בימה כמו דגי מליח, קברנוניים, קרפיונים, דג סמלט, דגים מהסוג Sander והדג Atherina boyeri וכן מסרטנים. הם ניזונים מ2-3 ק"ג דגים ביום.

הפוסות הם הטורפים הראשיים של הימה, למרות שהם מאוימים מעיטמים ומזאבים בעת שהם עולים לחוף. אך האיום העיקרי שלהם הוא מאנשים הבונים אתרי נופש ליד המושבות שלהם, מזהמים את הימה ואת דגיה וצדים את כלבי הים. בעיה נוספת היא מחלת הכלבלבת הממיתה הרבה כלבי ים ומדלדלת את מספרם.

==ראו גם==
* פוסה טבעתית
* הים הכספי
==קישורים חיצוניים==

== הערות שוליים ==

קטגוריה:כלבי ים
קטגוריה:קזחסטן: יונקים
קטגוריה:טקסונים שתוארו בידי יוהאן פרידריך גמלין
קטגוריה:בעלי חיים שתוארו ב-1788
קטגוריה:בעלי חיים בים הכספי
קטגוריה:מגה-פאונה של אירואסיה
ריטרגטינג

מיקוד מחדש (אנגלית: Retargeting) הוא צורת פרסום מקוון ממוקד שבו מוצגות למשתמשים פרסומות בהתבסס על התנהגות ופעולות קודמות אשר מעידות על פוטנציאל מוגבר שלהם לקנות מוצר או לעשות פעולה רצויה אחרת.

מטרת השימוש במיקוד מחדש היא לנצל את החשיפה שכבר זכה לה מותג ואת הבעת העניין בו מצד משתמשים ספציפיים כדי לשכנע משתמשים אלה לעבור לאתר של המפרסם ולעשות בו את הפעולה הרצויה (קנייה, הירשמות וכו'). כך אמור לגדול ההחזר על ההשקעה בהצגת פרסומות אשר לא הובילו ישירות לפעולה הרצויה. כאשר הפרסומות מוגשות לצרכן באמצעות רשתות פרסום, רשת הפרסום יכולה לזהות את המשתמש ולהציג לו פרסומות הרלוונטיות לפעולותיו הקודמות באתרים שונים ורבים.

הצורה הבסיסית ביותר של מיקוד מחדש היא מיקוד מחדש התנהגותי (behavioral retargeting) — הצגה חוזרת של פרסומות למותג מסוים לאחר שהמשתמש ביקר באתר של המותג, חיפש אותו במנוע חיפוש, או גילה בו עניין בצורה מדידה אחרת. הצגת הפרסומות החוזרת, בדרך כלל בצורת באנרים, אמורה להשאיר את המותג בתודעתו של המשתמש ולעודד אותו לחזור לאתר המפרסם.

מיקוד מחדש מותאם-אישית (personalized retargeting) הוא צורה של מיקוד מחדש שבה גם מותאמת הפרסומת בזמן אמת לפעולות שעשה משתמש ספציפי. לדוגמה, משתמש שביקר באתר של חברת תיירות וחיפש חופשות ביעד מסוים אך לא הזמין חופשה, יכול לראות בעקבות כך פרסומות אשר יציעו לו חופשות ביעד מסוים זה.

התחלת תהליך של קנייה מקוונת מבלי להשלימה נחשבת להבעת התעניינות מובהקת, וצורה מיוחדת של מיקוד מחדש היא פרסום המעודד משתמשים שלא השלימו את קנייתם לעשות זאת. על פי רוב, לחיצה על פרסומת כזאת מחזירה את המשתמשים לנקודה שתאפשר להם להשלים את קנייתם, בדרך כלל לעגלת הקניות באתר המסחר האלקטרוני שבו התחילו את תהליך הקנייה.

קטגוריה:פרסום באינטרנט
מונטיזציה (מדיה דיגיטלית)

פרסומת באתר [[מורפיקס]]
מונטיזציה במדיה הדיגיטלית היא ניצול פעילותם של נכסים דיגיטליים כמו אתר אינטרנט, אפליקציה, משחק וכיוצא באלה כדי להפיק הכנסה כספית. הצורות השכיחות ביותר של מונטיזציה במדיה הדיגיטלית הן פרסום המזכה את מפעילי האתר או היישום בתשלום מן המפרסמים, וגביית תשלום תמורת תוכן או שירותים.

== פרסום ==
מודלים מקובלים של מונטיזציה על ידי שילוב של פרסום באתרים וביישומים הם תשלום לפי לחיצה על הפרסומת (PPC), תשלום לפי חשיפה (CPI/CPM), ותשלום לפי תשומת לב (CPE). צורות שכיחות של פרסום הן באנר או מודעת טקסט. צורה נוספת היא תוכניות שותפים (affiliate programs) המבטיחה לגורם המציג את הפרסומות חלק מן ההכנסות מן הלקוחות שהוא מפנה למפרסם.

== תוכן ושירותים בתשלום ==
אתרים המספקים תוכן ושירותים יכולים לגבות תשלום מלקוחות עבור הגישה לתוכן ולשירותים אלה. צורות שכיחות הן הצעת מינוי תקופתי (בדרך כלל חודשי או שנתי) או תשלום חד-פעמי תמורת גישה לפריט מידע מסוים (כגון מאמר).

== קישורים חיצוניים ==
[https://www.masamedia.co.il/seo-glossaire/monetization/ מוניטיזציה (Monetization)], מאת דניאל מסטר, מסה מדיה
קטגוריה:פרסום באינטרנט
קטגוריה:מסחר אלקטרוני